Şərq uzun tüklü pişiyi

Şərq uzun tüklü pişiyi () — Şərq qısa tüklü pişiyi ilə yaxından əlaqəli olan ev pişiyi növü.

 Təsvir 
Şərq uzun tüklü pişikləri, müasir Siam pişikləri kimi, pazşəkilli başa malikdirlər. Şərq uzun tüklü pişikləri uzun, silindrik, Şərq tərzi bədən quruluşu və uzun, ipək kimi tüklərə malikdirlər. Tüklərinin rəng aralığı tək rəngli (qara, mavi, şokolad, bənövşəyi, darçını, karamel, saman, qırmızı, krem və ərik rəngi), tısbağa qabığı, tüstü (gümüşü alt tüklər), kölgəli və ya uclu, təbii naxışlı və ya ağ ola bilər. Gözləri badamşəkilli olur. Şərq uzun tüklü pişikləri üçün üstünlük verilən göz rəngi yaşıl olur; ağ rəngli pişiklər istisna olmaqla, onların gözləri yaşıl və ya mavi ola bilər, həmçinin heteroxromiya (iki müxtəlif rəngli göz) də müşahidə edilə bilər.
Əgər Şərq uzun tüklü pişiyi Şərq qısa tüklü pişiyi və ya Siam pişiyi ilə cütləşdirilsə, balaların hamısı qısa tüklü olacaq. Bunun səbəbi uzun tük geninin resessiv olmasıdır. Lakin balalar uzun tük geninin daşıyıcı olacaqlar. Əgər belə bir "daşıyıcı" uzun tüklü pişik və ya başqa bir daşıyıcı ilə cütləşdirilsə, nəticədə həm qısa, həm də uzun tüklü balalar dünyaya gələ bilər. Daşıyıcıların tükləri Şərq qısa tüklü pişiklərinə nisbətən bir qədər uzun ola bilər, lakin bu həmişə belə olmur.

 İstinadlar 

 Xarici keçidlər 

Kateqoriya:Pişik cinsləri